C 426/2
MT
Il-Ġurnal Uffiċjali tal-Unjoni Ewropea
9.11.2022
(4)
Il-kriżi ġeopolitika kkawżata mill-aggressjoni tar-Russja kontra l-Ukrajna qed ikollha wkoll impatt partikolarment sever fuq is-setturi tal-agrikoltura, tal-ipproċessar tal-ikel, tas-sajd u tal-akkwakultura.
Il-prezzijiet għoljin tal-enerġija jikkontribwixxu għal prezzijiet għoljin tal-fertilizzanti.
Il-provvista tal-fertilizzanti hija affettwata wkoll minn dawn ir-restrizzjonijiet fuq l-importazzjonijiet ta’ fertilizzanti mir-Russja u mill-Belarussja.
Il-kriżi x’aktarx li jkollha konsegwenzi serji fuq il-provvista taċ-ċereali (b’mod partikolari l-qamħirrum u l-qamħ) u ż-żrieragħ żejtnin (ġirasol, żerriegħa tal-kolza) jew derivati tal-lamtu mill-Ukrajna u r-Russja lejn l-UE, li jwassal għal żieda qawwija fil-prezzijiet tal-għalf tal-bhejjem.
L-impatt ikkombinat ta’ dawk iż-żidiet fl-ispejjeż fl-enerġija, il-fertilizzanti, iċ-ċereali u ż-żjut jinħass l-aktar fit-trobbija tal-bhejjem (2).
L-Ukrajna hija wkoll produttur u esportatur importanti ta’ żjut veġetali (b’mod partikolari l-ġirasol), għalhekk iż-żidiet fil-prezzijiet għal dawk il-prodotti qed jaffettwaw lill-operaturi fissettur tal-ipproċessar tal-ikel u qed iġegħluhom ifittxu alternattivi.
(5)
It-tieni tħassib huwa l-impossibbiltà li l-prodotti tal-UE jkomplu jiċċirkolaw lejn l-Ukrajna u potenzjalment ukoll lejn ir-Russja u l-Belarussja minħabba s-sitwazzjoni tal-gwerra jew is-sanzjonijiet.
Dan jaffettwa prinċipalment is-setturi tal-inbejjed u l-ispirti, tal-ikel ipproċessat (inkluż il-frott u l-ħxejjex ipproċessati), iċ-ċikkulata, il-ħlewwiet, l-ikel tattrabi, u l-ikel tal-annimali domestiċi fil-każ tar-Russja, il-frott u l-ħxejjex fil-każ tal-Belarussja, u l-biċċa l-kbira talprodotti agrikoli fil-każ tal-Ukrajna.
(6)
Is-sitwazzjoni hija aggravata miż-żieda qawwija fl-ispejjeż tal-produzzjoni, parzjalment minħabba ż-żieda fl-ispejjeż tal-fertilizzanti tan-nitroġenu minħabba ż-żieda estrema fil-prezz tal-gass naturali, iżda wkoll minħabba l-użu dirett tal-enerġija fil-proċessi tal-produzzjoni agrikola.
Peress li r-Russja u l-Belarussja huma produtturi u esportaturi importanti tat-tliet fertilizzanti ewlenin kollha (in-nitroġenu, il-fosforu, il-potassju), is-sanzjonijiet se jgħollu l-prezzijiet tal-fertilizzanti saħansitra aktar.
(7)
Huwa f’dan l-isfond li l-Kummissjoni ddeċidiet li tadotta din il-Komunikazzjoni biex tispeċifika l-kriterji għallvalutazzjoni tal-kompatibbiltà mas-suq intern tal-miżuri ta’ għajnuna mill-Istat li l-Istati Membri jistgħu jieħdu biex jirrimedjaw l-effetti ekonomiċi wara l-aggressjoni mir-Russja kontra l-Ukrajna u s-sanzjonijiet li segwew, imposti mill-UE u s-sħab internazzjonali u l-kontromiżuri meħuda, pereżempju mir-Russja (3).
Rispons ekonomiku kkoordinat tal-Istati Membri u tal-istituzzjonijiet tal-UE huwa kruċjali biex jittaffew ir-riperkussjonijiet negattivi soċjali u ekonomiċi immedjati fl-UE, biex jiġu ppreservati l-attivitajiet ekonomiċi u l-impjiegi, u biex jiġu ffaċilitati l-aġġustamenti strutturali meħtieġa b’reazzjoni għas-sitwazzjoni ekonomika l-ġdida maħluqa mill-aggressjoni militari Russa kontra l-Ukrajna.
1.1.
Sanzjonijiet imposti mill-Unjoni Ewropea u mis-sħab internazzjonali
(8)
Wara l-aggressjoni mhux provokata u mhux ġustifikata mir-Russja kontra l-Ukrajna, il-Kunsill tal-Unjoni Ewropea qabel dwar diversi pakketti ta’ miżuri restrittivi.
(2) L-Ukrajna hija r-raba’ l-akbar fornitur estern tal-ikel tal-UE u fornitur ewlieni taċ-ċereali (52 % tal-importazzjonijiet tal-qamħirrum fl-UE, 19 % tal-qamħ artab), 23 % taż-żjut veġetali u 22 % taż-żrieragħ żejtnin (speċjalment iż-żerriegħa tal-kolza: 72 %).
Il-prezzijiet globali tal-ikel diġà huma għoljin u xorta jistgħu jiżdiedu fid-dawl tas-sitwazzjoni.
(3) Pereżempju, skont il-WIPO Global Brand Database, il-WIPO Global Designs Database, il-bażi tad-data PatentSight rispettivament, f’Marzu 2022, kien hemm madwar 150 000-il trademark, 2 000 disinn industrijali u 44 000 privattiva miżmuma minn ditti tal-UE fis-seħħ fir-Russja.
Id-ditti tal-UE protetti fir-Russja jikkonċernaw prinċipalment is-setturi li ġejjin: il-farmaċewtika, il-kożmetiċi, il-karozzi, prodotti kimiċi u tal-konsum, il-moda u prodotti ta’ lussu.
Minħabba t-terminoloġija vaga tal-emenda tal-metodoloġija ta’ kumpens li għandu jitħallas lill-benefiċjarju tal-privattiva bid-Digriet Nru 299 tas-6 ta’ Marzu 2022 (ara n-nota 1 f’qiegħ il-paġna) adottat mill-Gvern Russu u l-esponiment ekonomiku tal-impriżi tal-UE u l-assi intanġibbli tagħhom miżmuma fir-Russja, tali kontromiżura jista’ jkollha impatt potenzjalment wiesa’ u dannuż fuq l-impriżi tal-UE.